Publication: Magyar Közlöny
Issue: MK-2009-191 (Year: 2009, Number: 191)
Era: 2004-2010
Section: 4. számú melléklet a 36/2009. (XII. 23.) OKM rendelethez
Paragraph Index: 890

3. Az AJTP-ben részt vevő kollégiumok megkülönböztető, speciális elemei 3.1 Az AJTP-ben az oktatási és nevelési folyamat öt évfolyamra (a 9–13. évfolyam) terjed ki. 3.2 A 9. előkészítő évfolyamon hangsúlyosan a hátrányok kompenzálása, az ismeretek kiegyenlítése, gazdagító programok biztosítása, a matematika, az informatika, az anyanyelvi képzés és egy idegen nyelv emelt óraszámú oktatásának segítéséhez felkészítő foglalkozások szervezése történik. Az AJTP foglalkozási egység bevezetése a kollégiumban megköveteli az önismereti-személyiségfejlesztési, tanulás módszertani, és drámapedagógiai foglalkozások megszervezését. 3.3 Az AJTP foglalkozási egység a program kollégiumainak egyik jellemzője, amelyre a program a 9. évfolyamon további heti 4, a 10–13. évfolyamokon pedig heti 2-2 órányi foglalkozási időt biztosít. 3.4 Az AJTP-ben részt vevő kollégiumokban a tematikus témakörök feldolgozását és a felkészítő foglalkozásokat az e rendelet 5. § 5. pontjában meghatározott kötelező csoportfoglalkozások keretében, az e rendelet 5. § 6. pontjában meghatározott szabadon választható foglalkozásokat az 5. § 2. pontja szerinti foglalkozási csoportok keretében, az egyéni fejlesztéseket és egyéni törődést biztosító foglalkozásokat a Kt. szerinti egyéni foglalkozás keretében szervezik. 3.5 Az AJTP-ben részt vevő tanulók a szorgalmi időszak minden hónapjában egy alkalommal, péntek délutántól vasárnap estig tartó kollégiumi hétvégén (rendezvényeken, kirándulásokon, sportversenyeken stb.) vesznek részt. 3.6 A tíz kollégiumi hétvégéből (a 9–12. évfolyamon 10 hétvége/év; 13. évfolyamon 5 hétvége/év) hármat a Kt. által biztosított átcsoportosítási lehetőséget kihasználva kirándulásra, országjárásra, a környék megismerésére fordítanak. 3.7 Az AJTP-ben részt vevő kollégiumok és kollégisták a kollégiumi pedagógiai programban és az éves munkatervben meghatározott rend szerint részt vesznek a házi, a regionális és az országos versenyeken, valamint az AJTP táborain, fesztiváljain. 3.8 Az AJTP-s kollégiumok hétvégi programjaik szervezésekor, foglalkozásaik átcsoportosításakor, illetve tömbösítésekor alkalmazzák a foglalkozások és foglalkozási idők átcsoportosításának lehetőségét biztosító szabályt. Az AJTP tevékenységrendszere, foglalkozásai és kollégiumi programjai évfolyamonkénti és szervezeti bontásban Tevékenység, foglalkozás tárgya Kötelező időtartama, formája (óra/tanév/csoport; a nem kötelezők időtartama jelöletlen) Célja, tartalma Fejlesztési, nevelési feladatok

Source: https://magyarkozlony.hu/hivatalos-lapok/375303a7e54a76187ce040121db5766e68440992/dokumentumok/b3a4d6cdc6446335344d91de05ae1b2623ce1a1b/letoltes